b'\n_START_ARTICLE_\nN-asetyyligalaktosamiini\n_START_SECTION_\nBiologinen rooli\n_START_PARAGRAPH_\nEri veriryhmien antigeenit muodostuvat sokereista ja sokerien johdannaisista. A-veriryhm\xc3\xa4n antigeeni muodostuu N-asetyyliglukosamiinista, galaktoosista, fukoosista ja N-asetyyliglaktosamiinista. O-veriryhm\xc3\xa4lt\xc3\xa4 N-asetyyligalaktosamiini puuttuu kokonaan ja B-veriryhm\xc3\xa4ss\xc3\xa4 N-asetyyligalaktosamiini on korvautunut galaktosamiinilla. _NEWLINE_Golgin laitteessa tapahtuvassa O-glykosylaatiossa N-asetyyligalaktosamiini liittyy seriini- tai treoniiniaminohappoon glukosyylitransferaasientsyymien avulla. _NEWLINE_N-asetyyligalaktosamiini on useiden muiden sokerien johdannaisten tavoin eritt\xc3\xa4in t\xc3\xa4rke\xc3\xa4 yhdiste my\xc3\xb6s solujenv\xc3\xa4lisess\xc3\xa4 viestinn\xc3\xa4ss\xc3\xa4.'